PUISI
Di hadapan dirimu Di sebalik kaca yang dilihat Atas kepalsuan dan kepercayaan sendiri Mengkhayalkan dunia ciptaanmu Di mana kau yang paling sempurna Terbaik antara semua. Di saat maruah dan harga diri insan sekeliling dipijak Kau mencipta hikayatmu Kononnya kau ditindas Kau dihina, Kau kehilangan Angkara insan yang mencemburui dirimu. Cermin itu memperlihatkan hanya satu sisi Sisi dirimu yang kau lihat sempurna Di sebalik itu, Kau kehilangan empati Kau kehilangan insan yang menyokongmu Berhentilah mencintai pantulan itu Kerana di penghujungnya Kita hanyalah hamba Yang penuh dengan kekurangan Ibarat buih di lautan Menanti masa untuk hilang. Nur Sharfidah Shariff Sibu Titisan embun pagi menyirami diri ini yang penuh dengan kesedihan tanpa disangka air mata turut mengiringi langit dan bumi menjadi saksi. Hanya mampu berbisik kepada air dan angin begitu rapuhnya jiwa ini kerana tak mampu di luah dengan kata-kata maka terhasil satu irama. Kini ia menjadi peneman di kala aku dalam sendu yang bertalu bagi melembutkan hati yang pilu. nafas dihela dengan perlahan Kini aku pasrah dengan takdir-Mu walau sukar tetap ku tempuh semoga alam sentiasa memberi semangat baharu walau di mana aku bersimpuh. Nur Alina binti Semulih Pusat Latihan Bagi Orang Buta, Kuching 23 September 2022 Tidak pernah sunyi Tatkala si anak memanggil ayahnya Usai membina kota Dari bongkah warna-warni Dia ingin menjadi raja Banyak yang ingin dibicara “Ayah, ayah!” Namun hampa Kerana ditawan oleh alam maya. Tidak pernah sunyi Pabila si anak memanggil ibunya Usai menuntut ilmu Dunia ini luas menurutnya Dia ingin menjadi ilmuan Banyak yang ingin dicerita “Ibu, ibu!” Namun hampa Kerana kalah di tangan skrin kaca. Tidak pernah tidak sunyi Saat si anak pergi mengembara Tiada lagi bicara dan cerita Saat mata telah kabur Tidak mampu menatap skrin kaca Tiada kudrat menghadap alam maya Barulah rindu pada riuh suasana Namun hampa Kerana tewas di tangan masa. Noor Raihan Ahmad Kuching 
See author's posts
